OpenLLM-France/wikimedia huggingface dataset:
# Acantheis

Acantheis és un gènere d'aranyes araneomorfes de la família dels ctènids (Ctenidae). Fou descrita per primera vegada l'any 1891 per Thorell.

## Taxonomia

Acantheis, segons el World Spider Catalog de 2017, és un gènere amb 9 espècies:
* Acantheis boetonensis (Strand, 1913) - Cèlebes
* Acantheis celer (Simon, 1897) - Java
* Acantheis dimidiatus (Thorell, 1890) - Sumatra
* Acantheis indicus Gravely, 1931 - Índia
* Acantheis laetus (Thorell, 1890) - Borneo
* Acantheis longiventris Simon, 1897 - Malàisia, Indonèsia
* Acantheis nipponicus Ono, 2008 - Japó
* Acantheis oreus (Simon, 1901) - Malàisia
* Acantheis variatus (Thorell, 1890) - Nias

## Referències

* ↑ Thorell, 1891: Spindlar från Nikobarerna och andra delar af södra Asien. Kongliga Svenska Vetenskaps-Akademeins Handlingar, vol.24, n.2, p.1-149 (text íntegre).
* 1 2 «Ctenidae». Natural History Museum Bern. [Consulta: 19 març 2017].

## Enllaços externs

* (anglès) World Spider Catalog: Acantheis Thorell, 1891 en la família Ctenidae +base de dades
# Adenomera lutzi

Adenomera lutzi és una espècie de granota que viu a Guyana.
Està amenaçada d'extinció per la pèrdua del seu hàbitat natural.

## Referències

* Reynolds, R., Hoogmoed, M., MacCulloch, R. & Gaucher, P. 2004. Adenomera lutzi. Llista Vermella d'Espècies Amenaçades de la UICN 2006. Accedit a data 17 de gener de 2008.
# Adenomera andreae

Adenomera andreae és una espècie de granota que viu a Bolívia, el Brasil, Colòmbia, l'Equador, Guaiana Francesa, Guyana, el Perú, Surinam i Veneçuela.
Està amenaçada d'extinció per la pèrdua del seu hàbitat natural.

## Referències

* La Marca, E., Azevedo-Ramos, C., Coloma, L.A. & Ron, S. 2004. Adenomera andreae. Llista Vermella d'Espècies Amenaçades de la UICN 2006. Consulta: 17 de gener de 2008.
# Accelerador (aeronàutica)

Un accelerador és o bé el primer tram d'un vehicle de llançament multitram o bé un coet amarrat que s'usa per augmentar la potència d'enlairament del vehicle i la seva capacitat de càrrega. Els acceleradors són generalment necessaris per llançar les naus espacials cap a l'òrbita terrestre o més enllà. En tots els casos l'accelerador es deixa caure a l'oceà quan el combustible s'esgota: aquest punt es coneix com a punt límit del motor accelerador (BECO, sigles en anglès de booster engine cut-off). La resta del vehicle de llançament continua el seu vol amb els seus trams restants. L'accelerador pot ser recuperat i reutilitzat, com és el cas del transbordador espacial.

## Referències

* ↑ «accelerador». Cercaterm. TERMCAT, Centre de Terminologia.

## Enllaços externs

* Solid rocket boosters Arxivat 2019-04-30 a Wayback Machine. a nasa.gov (anglès)
* Solid Rocket Booster Jettison a aerospaceweb.org (anglès)
# Agnat

* Aquest article tracta sobre un tipus de parentiu. Si cerqueu la superclasse Agnatha, vegeu «Àgnat».
Agnat (en llatí agnatus, plural agnati 'nascut després') va ser el nom romà que indicava un parentiu, una descendència biològica o adoptiva procedent d'un pare. Es referia, en el dret romà, a un parent de sang masculí que descendís d'un avantpassat comú en una línia només masculina, ininterrompuda i legitimada matrimonialment. Les filles solteres i sense germans vius tenien també el caràcter d'agnats, fins que es casaven, ja que llavors anaven a formar part de la família del marit.
Inicialment els agnats eren els únics que podien heretar o ser tutors, però progressivament es va anar imposant el drets dels cognats (cognati) fins que Justinià I va abolir el dret exclusiu dels agnats i va reconèixer els dels cognats. L'agnat modernament s'aplica a un parentiu per agnació, és a dir un parentiu de consanguinitat per línia exclusivament masculina.

## Referències

* ↑ Gai. Institutionum, βιβλία τέσσαρα, I, 156
* ↑ Smith, William (ed.). «Cognati». A Dictionary of Greek and Roman Antiquities (1890). [Consulta: 29 maig 2022].
# Agustí Lluís i Llobet

* Per a altres significats, vegeu «Agustí Lluís López i Pla».
Agustí Lluís i Llobet (Sant Llorenç Savall (?), 1752 - segle XIX) fou un polític català i alcalde de Sabadell.
Provinent de Sant Llorenç Savall, va arribar a Sabadell on treballà com a pastisser i adroguer. Fou síndic procurador de l'Ajuntament de Sabadell i posteriorment alcalde de la ciutat en dues ocasions per nomenament de la Reial Audiència. La primera, del gener de 1807 fins possiblement al març de 1809, i la segona, del setembre de 1814 fins al març de 1815. La segona vegada, actuà com a alcalde provisional amb l'única responsabilitat de proposar a l'Audiència dues persones per a cada càrrec de la corporació municipal definitiva. L'any 1910, en homenatge com a sabadellenc il·lustre, es donà el seu nom a un carrer nou del barri de la Creu Alta.

## Bibliografia

* Gent nostra als carrers de Sabadell. Consorci per a la Normalització Lingüística, Centre de Normalització Lingüística de Sabadell i Ajuntament de Sabadell, 1995, ISBN 84-87221-06-8

## Referències

* 1 2 «Carrer de Lluís». Nomenclàtor. Ajuntament de Sabadell [Consulta: 24 maig 2016].
# Achillea coarctata

Achillea coarctata és una planta estolonífera, és a dir, fa estolons laterals llargs i prims que neixen a la base de les tiges i creixen horitzontalment, ajagudes i arrelant en els nusos donant lloc a plantes filles idèntiques. Al final de cada branca hi ha una roseta de fulles compostes amb els raquis progressivament més estret cap a la part apical; els folíols són molt petits i estan recoberts de pèls llargs i molt espessos, de manera que la fulla agafa una tonalitat glauc-blanquinós que li dona un aspecte lanuginós (de llana o vellut) molt ornamental. Les tiges també són molt piloses. Les fulles són petites, de color daurat, agrupades en corimbes d'uns 5 cm de diàmetre. El seu cultiu és de fàcil implantació però de creixement relativament lent. La densitat que pot assolir és d'unes 6 a 8 plantes/m2. En general aguanta bé la sequera però agraeix algun reg ocasional. No requereix cap mena de sega i és poc sensible a plagues o malalties.

## Distribució i hàbitat

L'origen geogràfic: Endèmica de les muntanyes d'Albània, nord de Grècia, Bulgària i els Balcans.

## Referències

* ↑ «Achillea coarctata a EOL» (en anglès). [Consulta: 20 gener 2015].
* ↑ «Achillea coarctata a The Plant List» (en anglès). [Consulta: 20 gener 2015].
* ↑ de Bolòs, Oriol; Vigo, Josep; Masalles, Ramon M.; Ninot, Josep M. «Compostes». A: Flora Manual dels Països Catalans. 2a edició. Barcelona: PorticNatura, 1993, p. 1214. ISBN 8473064003.
# Ahmadabad

«Ahmedabad o Ahmedabad» té aquests significats:
* Ahmedabad o Ahmadābād, ciutat al Gujarat, Índia
* Sultanat de Gujarato d'Ahmadabad, estat musulmà que va existir a la regió del Gujarat (Índia) entre 1407 i 1572.
* Districte d'Ahmedabad o Ahmadabad, al Gujarat, Índia.
* Ahmadabad-e Mosaddeq, vila d'Iran prop de Qazwin.
* Aeroport d'Ahmadabad, antic nom de l'aeroport Imam Khomeini de Teheran.
* Ahmedabad (Goranboy), Azerbaidjan.
* Ahmedabad (Sabirabad), Azerbaidjan
* Ahmedabad (Tovuz), Azerbaidjan
* Fort Ahmadabad o Fort Kot Diji a Khairpur, Pakistan.
# Al-Mubàrak ibn Kàmil

Al-Mubàrak ibn Kàmil ibn Alí fou un príncep munqídhida nascut a Xaizar. Va estudiar a la Meca i Bagdad. Va servir a Saladí a Egipte i el 1174 va ser enviat al Iemen amb al-Muàddham Turan-Xah, on fou governador de Zabid. Va tornar a Egipte el 1276 deixant el govern de Zabid al seu germà Hittan ibn Kàmil. El 1182 va caure en desgràcia sembla que a causa de la seva tirania al govern de Zabid. Va recuperar el favor i va ocupar altes funcions administratives. Va morir el 1193.

## Referències

* Enciclopèdia de l'Islam, VII, 580
# Al-Mufàddal ibn Abi-l-Fadàïl

Al-Mufàddal ibn Abi-l-Fadàïl -en àrab al-Mufaḍḍal ibn Abī l-Faḍāʾil- fou un historiador copte egipci del segle xiv. Només se'n coneix una obra titulada «al-Nahdj al-sadid wa l-durr al-farid fima ba'd Tarikh ibn al-Amid» que relata el període dels mamelucs bahrites de 1260 a 1340. L'obra fou acabada el 1358. De la seva biografia personal no se'n sap res.

## Referències

* Encyclopaedia of Islam, Brill Publishers, Leiden, s.v. "(al-)Mufaḍḍal ibn Abī 'l-Faḍāʾil".
# Ahuimanu

Ahuimanu és una concentració de població designada pel cens dels Estats Units a l'estat de Hawaii. Segons el cens del 2000 tenia 8.506 habitants.

## Demografia

Segons el cens del 2000, Ahuimanu tenia 8.506 habitants, 2.591 habitatges, i 2.204 famílies La densitat de població era de 1832,09 habitants per km².
Dels 2.591 habitatges en un 41,4% hi vivien nens de menys de 18 anys, en un 68,9% hi vivien parelles casades, en un 11,2% dones solteres, i en un 14,9% no eren unitats familiars. En el 10,0% dels habitatges hi vivien persones soles el 2,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,28 i el nombre mitjà de persones que vivien en cada família era de 3,51.
Per edats la població es repartia de la següent manera: un 27,9% tenia menys de 18 anys, un 8,3% entre 18 i 24, un 28,8% entre 25 i 44, un 28,0% de 45 a 64 i un 7,0% 65 anys o més.
L'edat mediana era de 36,0 anys. Per cada 100 dones hi havia 98,32 homes. Per cada 100 dones de 18 o més anys hi havia 95,6 homes.
La renda mediana per habitatge era de 71.732 $ i la renda mediana per família de 74.788 $. Els homes tenien una renda mediana de 47.910 $ mentre que les dones 37.929 $. La renda per capita de la població era de 25.381 $. Aproximadament el 2,8% de les famílies i el 3,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ahuimanu». American Fact Finder. Oficina del Cens dels Estats Units, 15-09-2010. Arxivat de l'original el 2020-02-15. [Consulta: 17 setembre 2010].
* ↑ «Geographic Comparison Table-Ahuimanu». American Fact Finder. Oficina del Cens dels Estats Units, 15-09-2010.
# Ahumada (municipi)

Ahumada és un municipi de l'estat de Chihuahua. Villa Ahumada és el cap de municipi i principal centre de població d'aquesta municipalitat. Aquest municipi és a la part sud de l'estat de Guerrero. Limita al nord amb els municipis de Guachochi, al sud amb Batopilas, a l'oest amb Riva Palacio i a l'est amb Cusarare.

## Referències

* ↑ Monografia municipal de Ahumada Arxivat 2016-08-15 a Wayback Machine.INAFED, 2015. (castellà)
# Al-Okhdood Club

L'Al-Okhdood Club (àrab: نادي الأخدود, Nādī al-Uẖdūd, ‘Club del Fossat’) és un club de futbol de l'Aràbia Saudita amb seu a Najran, a la regió del sud de l'Aràbia Saudita. Fundat l'any 1976, el club competeix a la Lliga Professional Saudita, el primer nivell del futbol saudita. El club ha guanyat la Segona Divisió saudita dues vegades el 1992 i l'última el 2021. A més de futbol, el club també té diverses altres seccions, com ara karate, handbol, taekwondo, voleibol, waterpolo, bàsquet i ciclisme. El nom del club fa al·lusió a «la gent del fossat» esmentada a l'Alcorà.

## Història

El club es va fundar l'any 1976.
El 15 de maig de 2023, l'Al-Okhdood assoleix l'ascens a la Lliga Professional Saudita per primera vegada a la història després que l'Al-Faisaly empatés 2-2 contra el Jeddah i va esdevenir així el 37è club en arribar a la primera categoria de l'Aràbia Saudita.

## Palmarès

Segona divisió saudita (nivell 3)
* Campions (2) : 1991–92, 2020–21
Tercera divisió saudita (nivell 4)
* Guanyadors (2) : 2003–04, 2017–18

## Referències

* ↑ «الأخدود - Al-Akhdoud».
* ↑ «القاسم يتوج الأخدود ببطولة دوري الدرجة الثانية بعد انتصاره على العروبة». Arxivat de l'original el 2023-06-27. [Consulta: 20 setembre 2023].
* ↑ «نادي الأخدود». Arxivat de l'original el 2023-06-29. [Consulta: 20 setembre 2023].
* ↑ «People of the Ditch».
# Alexander A. Parker

* No s'ha de confondre amb Geoffrey Parker.
Alexander Augustine Parker (1908 - 1989), va ser un hispanista anglès de renom.

## Biografia

Va dirigir el departament d'espanyol de la Universitat d'Aberdeen (1939-1953), va passar després al King's College de la Universitat de Londres i després a la d'Edimburg. Excel·lent coneixedor del teatre espanyol del Segle d'Or, va idear per a la seva anàlisi un procediment nou de teoria crítica, l'anàlisi temàtica-estructural, i va preparar edicions crítiques del Príncipe constante (1938, segona edició revisada en 1957) i No hay más fortuna que Dios, de Pedro Calderón de la Barca. Sobre aquest autor va publicar també The Allegorical Drama of Calderón, An introduction to the Autos Sacramentales (Oxford, 1943), un dels millors llibres sobre aquest gènere teatral barroc, l'acte sacramental. Consagrat també a l'estudi de la literatura comparada, va dedicar treballs importants a la novel·la picaresca, el conceptisme i culteranisme i l'obra de Cervantes i ja retirat va publicar The Philosophy of Love (Edinburg, 1985) i The Mind and Art of Calderon (Cambridge, 1988).

## Obres

* The Approach to the Spanish Drama of the Golden Age (1959)
* The Allegorical Drama of Calderón, An introduction to the Autos Sacramentales (Oxford, 1943), traduïda com Los autos sacramentales de Calderón de la Barca (Barcelona, Ariel, 1983)
* Literature and the Delinquent: the picaresque novel in Spain and Europe, 1599-1753 (Edimburgo, Edinburgh University Press, 1967), traduïda com Los pícaros en la literatura: la novela picaresca en España y Europa, 1599-1753 (Madrid, Gredos, 1971)
* The mind and art of Calderón. Essays on the comedias (Cambridge, 1988), traduïda com La imaginación y el arte de Calderón : ensayos sobre las comedias (Madrid, Cátedra, 1991)
* The philosophy of love in Spanish literature, 1480-1680 (Edimburgo, 1985), traduïda com La filosofía del amor en la literatura española, 1480-1680 (Madrid, Cátedra, 1986)

## Referències

* ↑ dialnet.unirioja.es
* 1 2 Alexander A. Parker. La filosofía del amor en la literatura española, 1480-1680. Cátedra, 1986. ISBN 978-84-376-0616-3.
* 1 2 Alexander Augustine Parker. The Mind and Art of Calderón: Essays on the Comedias. Cambridge University Press, 1988. ISBN 978-0-521-32334-5.

## Enllaços externs

* Referència editorial
# Alexander Acosta

Alexander Acosta (Miami, 16 de gener de 1969) és un jurista, acadèmic i polític nord-americà, fill d'emigrants de Cuba. És membre del Partit Republicà i va ser Secretari de Treball del govern de Donald Trump del 2017 al 19 de juliol del 2019.
El 12 de juliol de 2017 va dimitir arran de les ramificacions de l'afer Epstein. Havia estat criticat per haver arxivat el 2008 una investigació de l'FBI sobre el delictes sexuals de Jeffrey Epsteinamb un acord amb els advocats d'Epstein per el qual el pederasta evitava una possible condemna de cadena perpètua, tot declarant-se sols culpable de delictes menors.

## Referències

* ↑ «Trump's labor pick is FIU law dean and a former Miami U.S. attorney». Miami Herald [Consulta: 5 agost 2023].
* ↑ «Acosta, el primer hispà per al Govern». La Vanguardia, 16-02-2017.
* ↑ «La detenció d’un milionari pederasta afecta el govern». El Punt Avui (edició Girona), 10-07-2019, pàg. 33.
# Al-Ghazalí (desambiguació)

Al-Ghazalí (desambiguació) és el nom dels següents personatges:
Al-Ghazalí és una nisba que forma part del nom de diversos personatges:
* Abu-Hàmid al-Ghazalí, teòleg, jurista, pensador, místic i reformador musulmà
* Àhmad al-Ghazalí, erudit musulmà
* Janbirdí al-Ghazalí, governador otomà de Damasc
* Mehmed Ghazali, poeta otomà
# Albrecht Kossel

Ludwig Karl Martin Leonhard Albrecht Kossel (Rostock, Imperi Alemany, 16 de setembre de 1853 - Heidelberg, 5 de juliol de 1927) fou un metge, bioquímic i professor universitari alemany guardonat amb el Premi Nobel de Medicina o Fisiologia l'any 1910.

## Biografia

Va néixer el 1853 a la ciutat de Rostock, situat a l'actual estat alemany de Mecklemburg-Pomerània Occidental. Fill d'Albrecht Kossel, cònsol de Prússia, va estudiar medicina a la Universitat de Rostock i el 1872 continuà els seus estudis a la Universitat d'Estrasburg, on tingué com a professors Anton de Bary, Wilhelm von Waldeyer, Adolf von Baeyer i Felix Hoppe-Seyler, i es llicencià el 1878.
Va dirigir l'Institut de Fisiologia de Berlín, i posteriorment accedí a la càtedra de fisiologia de la Universitat de Marburg, esdevenint titular de la mateixa a Heidelberg, ciutat on morí el 1927.

## Recerca científica

Interessat en l'àrea de la biologia cel·lular, i seguint els descobriments de Friedrich Miescher, va iniciar a desenvolupar una sèrie d'estudis que el van dur a importants conclusions sobre la síntesi de les proteïnes, destacant la importància dels enzims i intuint el paper dels àcids nucleics en l'herència genètica. Realitzant estudis sobre les nucleïnes va demostrar com aquestes consistien en una porció proteica i una altra no-proteica, descobrint així els àcids nucleics i establint les bases de l'estructura de l'ADN.
L'any 1910 fou guardonat amb el Premi Nobel de Medicina o Fisiologia «per les seves investigacions sobre biologia cel·lular, especialment proteïnes i àcids nucleics».
Posteriorment, i continuant amb la seva recerca, va descriure els seus components, distingint l'adenina, citosina, guanina, timina i l'uracil, així com la histidina i l'agmatina.

## Obres publicades

* Untersuchungen über die Nukleine und ihre Spaltungsprodukte (Investigations into the nucleins and their cleavage products), 1881
* Die Gewebe des menschlichen Körpers und ihre mikroskopische Untersuchung (The tissues in the human body and their microscopic investigation), 1889-1891
* Leitfaden für medizinisch-chemische Kurse (Textbook for medical-chemical courses), 1888
* Die Probleme der Biochemie (The problems of biochemistry), 1908
* Die Beziehungen der Chemie zur Physiologie (The relationships between chemistry and physiology), 1913

## Referències

* ↑ Pàgina de l'Institut Nobel, Premi Nobel de Medicina 1910 (anglès)
# Aliança de Forces Nacionals Iraquianes

Aliança de Forces Nacionals Iraquianes fou una coalició iraquiana d'oposició al règim de Saddam Hussein, formada el 2002 per diversos partits polítics iraquians per enderrocar al dictador sense intervenció exterior. Inicialment incloïa a:
* Partit Comunista Iraquià
* Partit al-Dawah
* Partit Àrab Socialista Baat - Comandament de l'Iraq.
L'aliança es va oposar a la intervenció americana i no va participar en les reunions preparatòries dels americans amb l'oposició abans de la invasió. Posteriorment el juny del 2002 s'hi van afegir:
* Grup Mujahidin Ulama de l'Iraq
* Partit islàmic de l'Iraq
* Tribus Shaykh Takleef Muhammad al-Munshid i Shaykh Talib Harbi al-Muz'il
* Unió Islàmica Turcmana
* Partit Socialista de l'Iraq
* Partit Democràtic Turcman
* Moviment Socialista Àrab.

## Referències

* Aliança opositora
# Aliança de Mindanao

Aliança de Mindanao (Mindanao Alliance, MA) fou un partit polític del sud de les Filipines.
El 1978 dos polítics d'oposició del sud de les Filipines, Homobono Adaza i Reuben Canoy van organitzar el partit. Canoy fou elegit assembleista per la regió 10 (Batasang Pambansa). El 1980 Aquilino Pimentel Jr. Es va unir al partit i fou elegit alcalde de Cagayan de Oro; també Adaza fou elegit governador de Misamis Oriental. El 14 de maig de 1984, Pimentel fou elegit representant de Cagayan de Oro. Amb altres representants es va organitzar l'anomenada Conferència del Sud (Southern Conference) amb representants de Batasan (Mindanao), Basilan, Tawi-Tawi i Sulu. El manifest sorgit de la conferència fou signat per nombrosos personatges públics destacats. Una de les coses que va xocar més fou el saber que la ciutat de Jolo (ciutat) (Sulu) havia estat destruïda per l'exèrcit el 1974 per recuperar el seu control quan havia caigut en mans del MNLF. Es va demanar un sistema federal.
L'organització va tenir força influència fins al 1986.

## Referències

* ↑ David Wurfel. Filipino Politics: Development and Decay. Cornell University Press, 1991, p. 209–. ISBN 0-8014-9926-7.
# Aleksandar Kolarov

Aleksandar Kolarov (serbi: Александар Коларов) (Zemun, 10 de novembre de 1985) és un futbolista professional serbi que actualment juga a l'Inter de Milà de la Serie A, i a la selecció de Sèrbia.

## Trajectòria futbolística
### Inicis

Kolarov va començar la seua carrera futbolística a l'equip de la seua localitat, l'FK Čukarički Stankom. El febrer del 2006 fitxà per l'OFK Beograd. Una temporada i mitja després, l'estiu del 2008, Kolarov fou traspassat a l'equip italià de la Lazio per una xifra pròxima als 800.000 €.

### Lazio

El seu primer gol com a jugador de la Lazio no tardà a arribar, fou el 30 de setembre del 2007 enfront de la Reggina, amb un llançament des d'uns quaranta metres. Durant la seua segona temporada a Roma va assolir la titularitat indiscutible com a lateral dret, de fet va arribar a ser un dels jugadors més valorats de l'equip romà.

### Manchester City

Després d'un estiu on se'l situà molt pròxim de l'òrbita del Reial Madrid sobretot després de l'arribada de José Mourinho, finalment, durant el mes de juliol del 2010 fou traspassat al Manchester City FC. El seu debut a la Premier va ser el 14 d'agost del 2010 contra el Tottenham Hotspur FC. El 2 de febrer del 2011 va marcar el seu primer gol a la Premier contra el Birmingham City FC.

### Selecció

Va formar part del reeixit equip serbi que va arribar a la final de l'Europeu sub-21 del 2007. Kolarov, a més, va arribar a ser inclòs en el millor equip del torneig. Durant l'estiu del 2008 participà en els Jocs Olímpics de Pequín amb la selecció sèrbia. Finalment el mateix any debutà amb el combinat nacional, equip amb qui va jugar el Mundial de Sud-àfrica.

## Palmarès
### Lazio

* 1 Coppa Itàlia (2008-09)
* 1 Supercoppa Itàlia (2009)

### Manchester City

* 1 FA Cup (2010-11)
* 1 Community Shield (2012)
* 1 Premier League (2011-12)

## Referències

* ↑ «Kolarov, cuore biancoceleste». SPortal. Arxivat de l'original el 2009-04-12. [Consulta: 6 juliol 2010]. (italià)
* ↑ «US Tour: L'acord per Kolarov està fet». Web del Manchester City. Arxivat de l'original el 2010-07-28. [Consulta: 27 juliol 2010]. (anglès)
* ↑ «City indebted to Hart». Web d'ESPN. Arxivat de l'original el 2010-08-17. [Consulta: 23 juny 2011]. (anglès)

## Enllaços externs

* Fitxa a ESPN
* Estadístiques a Soccerway
Aleksandar Kolarov amb la selecció Sèrbia - Plantilles de navegació :
Selecció de futbol de Sèrbia – Copa del Món de Futbol 2010
1 Stojković •
2 Rukavina •
3 Kolarov •
4 Kačar •
5 Vidić •
6 Ivanović •
7 Tošić •
8 Lazović •
9 Pantelić •
10 Stanković (c) •
11 Milijaš •
12 Isailović •
13 Luković •
14 Jovanović •
15 Žigić •
16 Obradović •
17 Krasić •
18 Ninković •
19 Petrović •
20 Subotić •
21 Mrđa •
22 Kuzmanović •
23 Đuričić •
Entrenador: Antić
Selecció de futbol de Sèrbia – Copa del Món de Futbol 2018
1 Stojković •
2 Rukavina •
3 Tošić •
4 Milivojević •
5 Spajić •
6 Ivanović •
7 Živković •
8 Prijović •
9 Mitrović •
10 Tadić •
11 Kolarov  •
12 Rajković •
13 Veljković •
14 Rodić •
15 Milenković •
16 Grujić •
17 Kostić •
18 Radonjić •
19 Jović •
20 Milinković-Savić •
21 Matić •
22 Ljajić •
23 Dmitrović •
Entrenador: Mladen Krstajić :
# All (grup musical)

All és un grup estatunidenc de punk rock originari de Los Angeles tot i que establert a Fort Collins. El grup està format per tres membres de Descendents: el bateria Bill Stevenson, el baixista Karl Alvarez i el guitarrista Stephen Egerton.
L'any 2013 es va estrenar el documental Filmage: The Story of Descendents/All sobre la història del grup.

## Discografia
### Àlbums d'estudi

* Allroy Sez (1988)
* Allroy's Revenge (1989)
* Allroy Saves (1990)
* New Girl, Old Story (1991)
* Percolater (1992)
* Breaking Things (1993)
* Pummel (1995)
* Mass Nerder (1998)
* Problematic (2000)

## Referències

* ↑ «ALL». Angelfire. [Consulta: 23 febrer 2023].
* ↑ Abele, Robert. «Review: 'Filmage: The Story of Descendents/All' has genuine soul» (en anglès americà), 26-09-2014. [Consulta: 23 febrer 2023].
* ↑ «ALL» (en anglès). Punknews.org. [Consulta: 23 febrer 2023].